《崇庆牧常君殉节诗二首 其一》
清代·张洲

逆蛮反覆事须臾，报国儒臣勇义俱。激烈杲卿犹噀血，仓皇温序且衔须。

军中杀气寒云杳，塞上悲风夜月孤。昔岭自今芳草色，祗应烟雨碧模糊。

作者简介：（?—1787）陕西武功人，字莱峰，号南林。乾隆二十二年进士。官广西修仁、浙江德清知县，南北奔走，而不能久任。主讲峰县、胶州书院十年。有《对雪亭集》。